**Արտյոմ Կամոյի Դալաքյան** (օգոստոսի 10, 1987(1987-08-10), Բաքու, Ադրբեջանական ԽՍՀ, ԽՍՀՄ), հայազգի ուկրաինացի պրոֆեսիոնալ բռնցքամարտիկ, աշխարհի չեմպիոն ըստ Բռնցքամարտի համաշխարհային ասոցիացիայի (2018)։ Ըստ BoxRec-ի՝ 2020 թվականի օգոստոսի 1-ի դրությամբ նա զբաղեցնում է 7-րդ տեղը (12,94 միավոր) թեթև քաշային բռնցքամարտիկների շրջանում (մինչև 50,8 կգ կամ 112 ֆունտ) և 481-րդը՝ քաշային կարգից դուրս բռնցքամարտիկների շրջանում։

Կենսագրություն
--------------

Արտյոմ Դալաքյանը ծնվել է 1987 թվականի օգոստոսի 10-ին, Բաքվում։ 1991 թվականին Արցախյան հակամարտության պատճառով ընտանիքը տեղափոխվել է Զապորոժիե, ապա՝ Դնեպրոպետրովսկ։ Սկզբում զբաղվել է ըմբշամարտով և թեկվոնդոյով։ Բռնցքամարտով սկսել է զբաղվել 13 տարեկանից։ 10-րդ դասարանում Դալաքյանին հրավիրել են տեղափոխվել Դոնեցկ և հանդես գալ «Ելիսեևի մարզական ակումբում»։

### Սիրողական կարիերա

Որպես սիրողական բռնցքամարտիկ՝ Դալաքյանը բազում մենամարտեր է անցկացրել, զինվորականների շրջանում հաղթել աշխարհի առաջնությունում, արժանացել է միջազգային կարգի սպորտի վարպետի կոչման, երկար ժամանակ եղել է Ուկրաինայի բռնցքամարտի հավաքականում, բայց հիմնականում եղել է 2-րդ կամ 3-րդ համարը, քանի որ Ուկրաինայում նրա քաշային կարգում կար շատ ուժեղ բռնցքամարտիկ՝ Գեորգի Չիգաևը, Ուկրաինայի հավաքականի նախկին ավագը, 2008 թվականի օլիմպիադայի մասնակից, 2008, 2010 թվականների Եվրոպայի առաջնության չեմպիոն և արծաթե մեդալակիր և Ուկրաինայի 9-ակի չեմպիոն։ 2018 թվականին, երբ Արտյոմ Դալաքյանը նվաճել է աշխարհի չեմպիոնի գոտին, ըստ Բռնցքամարտի համաշխարհային ասոցիացիայի, թայլանդցի Սիրիչայ Թայենի հետ մենամարտում՝ 50 հաղթանակ և 3 պարտություն ռեկորդով, Ուկրաինայի սպորտի նախարարությունը որոշել է նրան շնորհել սպորտի վաստակավոր վարպետի կոչում։

### 2011 թվական

2011 թվականին Դալաքյանն անցել է պրոֆեսիոնալ բռնցքամարտի։ Նա իր նորամուտը նշել է Դոնեցկում՝ 3-րդ ռաունդում նոկաուտով հաղթելով բռնցքամարտում նույնպես դեբյուտանտ Արթուր Հովհաննիսյանին։

### 2012 թվական

Հունվարի 10-ին Դոնեցկում Դալաքյանը միաձայն որոշմամբ (40-36 40-32 40-35) հաղթել է ռուս Սերգեյ Տասիմովին (10-39-2)։ Մայիսի 2-ին Դոնեցկում նա նոկաուտով հաղթել է վրացի Լևոն Ղարիբաշվիլուն՝ 6-րդ ռաունդում (5-11-2)։ Հունիսի 21-ին Դոնեցկում նոկաուտով հաղթել է Սերգեյ Չեկալովին՝ 4-րդ ռաունդում (0-1-0)։ Հուլիսի 27-ին Դոնեցկում միաձայն որոշմամբ (60-55 60-54 60-55) հաղթել է Կիրիլ Կոլոմոյցևին (0-2-0)։ Նոյեմբերի 10-ին Դոնեցկում 2-րդ ռաունդում նոկաուտով հաղթել է բուլղարացի Գալին Պաունովին (2-4-0)։

### 2013 թվական

Ապրիլի 5-ին Դոնեցկում Դալաքյանը 1-ին ռաունդում նոկաուտով հաղթել է հունգարացի Դավիդ Կանսալաեսին (10-4-0) և նվաճել ԲՀԱ-ի թափուր տիտղոսը։ Օգոստոսի 24-ին Դոնեցկում նա անցկացրել է իր առաջին տիտղոսի պաշտպանությունը՝ միաձայն որոշմամբ (120-105 120-106 119-106) հաղթելով ֆիլիպինցի Խուան Պարիշիմին (11-3-1)։ Շուտով պաշտպանվելու անհնարինության պատճառով Դալաքյանը զրկվել է դրանից։

### 2014 թվական

Հունվարի 24-ին Դոնեցկում Դալաքյանը երկրորդ անգամ նոկաուտով հաղթել է Կիրիլ Կոլոմոյցևին՝ 8-րդ ռաունդում (0-4-0)։ Նոյեմբերի 22-ին Բրովարիում երկրորդ ռաունդում նոկաուտով հաղթել է վրացի Մալխազ Տատրիշվիլին (4-5-0)։

### 2015 թվական

Հուլիսի 17-ին Կիևում Դալաքյանը, հաղթելով անպարտելի իսպանացի Անխել Մորենին (8-0-2), դատավորների միաձայն որոշմամբ (118-110 118-110 118-110) նվաճել է Բռնցքամարտի համաշխարհային ասոցիացիայի մայրցամաքի թափուր տիտղոսը։ Դեկտեմբերի 5-ին Կիևում նա անցկացրել է իր առաջին պաշտպանությունը՝ հաղթելով հունգարացի Ռոբերտ Կանսալաեսին՝ 1-ին ռաունդում նոկաուտով (11-5-0)։

### 2016 թվական

2016 թվականին Դալաքյանը տիտղոսի երկու պաշտպանություն է կատարել, նախ՝ մայիսի 14-ին, նոկաուտով հաղթել է Բռնցքամարտի համաշխարհային ասոցիացիայի (2010 թվականին պարտվել է Դաիկի Կամեդային) չեմպիոնի նախկին հավակնորդ ռումինացի Սիլվիո Օլտեաանուին 8-րդ ռաունդում (16-9-1), և Նոյեմբերի 6-ին նոկաուտով հաղթել է հունգարացի Յոսեֆ Աժտային՝ 3-րդ ռաունդում (18-4-0)։

### 2017 թվական

Դալաքյանը մեկ անգամ պաշտպանել է տիտղոսը՝ հաղթելով մեքսիկացի Լուիս Մանուել Մակիասին՝ 6-րդ ռաունդում նոկաուտով (9-3-2)։

2018 թվականին հաղթել է ամերիկացի Բրայան Վիլորիային և նվաճել աշխարհի չեմպիոնի տիտղոսը World Boxing Association-ի վարկածով։ 2018 թվականի հունիսի 17-ին կատարել է իր առաջին տիտղոսի պաշտպանությունը Սիրիչայ Տայիենի դեմ մենամարտում՝ 8-րդ ռաունդում հաղթելով նրան տեխնիկական նոկաուտով։

Պրոֆեսիոնալ մենամարտի վիճակագրություն
-------------------------------------

| Մենամարտ | Ռեկորդ | Ամսաթիվ | Մրցակից | Տեղ | Արդյունք | Ծանոթագրություն |
| --- | --- | --- | --- | --- | --- | --- |
| 21 | 21-0, 15 КО | նոյեմբերի 20 2021 | Պանամա Լուիս Կոնսեպսիոն (39-8) | Ուկրաինա Կիև, Ուկրաինա | TKO9 (12) | Աշխարհի չեմպիոնի մենամարտ՝ ըստ ԲՀԱ-ի, Դալաքյանի 5-րդ պաշտպանություն |
| 20 | 20-0, 14 KO | փետրվարի 8 2020 | Վենեսուելա Հոսբեր Պերես (17-2) | Ուկրաինա Կիև, Ուկրաինա | UD12 (12) | Աշխարհի չեմպիոնի մենամարտ՝ ըստ ԲՀԱ-ի, Դալաքյանի 4-րդ պաշտպանություն |
| 19 | 19-0, 14 KO | հունիսի 15 2019 | Թաիլանդ Սարավուտ Տավորնհամ (20-1) | Ուկրաինա Կիև, Ուկրաինա | TKO10 (12) | Աշխարհի չեմպիոնի մենամարտ՝ ըստ ԲՀԱ-ի, Դալաքայանի 3-րդ պաշտպանություն |
| 18 | 18-0, 13 KO | դեկտեմբերի 15 2018 | Դոմինիկա Գրեգորիա Լեբրոն (21-4) | Ուկրաինա Կիև, Ուկրաինա | TKO5 (12) | Աշխարհի չեմպիոնի մենամարտ՝ ըստ ԲՀԱ-ի, Դալաքյանի 2-րդ պաշտպանություն |
| 17 | 17-0, 12 KO | հունիսի 17 2018 | Թաիլանդ Սիրիչայ Թայեն (50-3-0) | Ուկրաինա Կիև, Ուկրաինա | TKO8 (12) | Աշխարհի չեմպիոնի մենամարտ՝ ըստ ԲՀԱ-ի, Դալաքյանի 1-ին պաշտպանություն |
| 16 | 16-0, 11 KO | փետրվարի 24 2018 | Ամերիկայի Միացյալ Նահանգներ Բրայան Վիլորիա (38-5) | Ամերիկայի Միացյալ Նահանգներ Ինգլվուդ, ԱՄՆ | UD12 (12) | Աշխարհի չեմպիոնի մենամարտ՝ ըստ ԲՀԱ |
| 15 | 15-0, 11 KO | ապրիլի 22 2017 | Մեքսիկա Լուիս Մանուել Մակիաս (9-3-2) | Ուկրաինա Կիև, Ուկրաինա | KO6 (12) | Մայրցամաքի չեմպիոնի մենամարտ՝ ըստ ԲՀԱ-ի, Դալաքյանի 4-րդ պաշտպանություն |
| 14 | 14-0, 10 KO | նոյեմբերի 6 2016 | Հունգարիա Յոզեֆ Աժտայ (18-4) | Ուկրաինա Կիև, Ուկրաինա | TKO3 (12) | Մայրցամաքի չեմպիոնի մենամարտ՝ ըստ ԲՀԱ-ի, Դալաքյանի 3-րդ պաշտպանություն |
| 13 | 13-0, 9 KO | մայիսի 14 2016 | Ռումինիա Սիլվիո Օլտեաանու (16-9-1) | Ուկրաինա Կիև, Ուկրաինա | TKO8 (12) | Մայրցամաքի չեմպիոնի մենամարտ՝ ըստ ԲՀԱ-ի, Դալաքյանի 2-րդ պաշտպանություն |
| 12 | 12-0, 8 KO | դեկտեմբերի 5 2015 | Հունգարիա Ռոբերտ Կանսալես (11-5) | Ուկրաինա Կիև, Ուկրաինա | TKO1 (12) | Մայրցամաքի չեմպիոնի մենամարտ՝ ըստ ԲՀԱ-ի, Դալաքյանի 1-ին պաշտպանություն |
| 11 | 11-0, 7 KO | հունիսի 17 2015 | Իսպանիա Անխելո Մորենո (8-0-2) | Ուկրաինա Կիև, Ուկրաինա | UD12 (12) | Մայրցամաքի չեմպիոնի մենամարտ՝ ըստ ԲՀԱ-ի |
| 10 | 10-0, 7 KO | նոյեմբերի 22 2014 | Վրաստան Մալխաս Տատրեշվիլի (8-6) | Ուկրաինա Բրովարի, Ուկրաինա | TKO2 (8) |  |
| 9 | 9-0, 6 KO | հունվարի 24 2014 | Ուկրաինա Կիրիլ Կոլոմոյցև **(2)** (0-4) | Ուկրաինա Դոնեցկ, Ուկրաինա | TKO8 (8) |  |
| 8 | 8-0, 5 KO | օգոստոսի 28 2013 | Ֆիլիպիններ Ժուան Պարիշիմա(11-3-1) | Ուկրաինա Դոնեցկ, Ուկրաինա | UD12 (12) | Միջազգային չեմպիոնի մենամարտ՝ ըստ ԲՀԱ-ի, Դալաքյանի 1-ին պաշտպանություն |
| 7 | 7-0, 5 KO | ապրիլի 5 2013 | ՀունգարիաԴեյվիդ Կանկալես (10-2) | Ուկրաինա Դոնեցկ, Ուկրաինա | KO1 (12) | Միջազգային չեմպիոնի մենամարտ՝ ըստ ԲՀԱ-ի |
| 6 | 6-0, 4 KO | նոյեմբերի 10 2012 | Բուլղարիա Գալին Պաունով (2-4) | Ուկրաինա Դոնեցկ, Ուկրաինա | TKO2 (6) |  |
| 5 | 5-0, 3 KO | հուլիսի 27 2012 | Ուկրաինա Կիրիլ Կոլոմոյցև (0-2) | Ուկրաինա Դոնեցկ, Ուկրաինա | UD6 (6) |  |
| 4 | 4-0, 3 KO | հունիսի 21 2012 | Ուկրաինա Սերգեյ Չեկալով (0-1) | Ուկրաինա Դոնեցկ, Ուկրաինա | TKO4 (6) |  |
| 3 | 3-0, 2 KO | մայիսի 2 2012 | Վրաստան Լևոն Ղարիբաշվիլի (9-11-2) | Ուկրաինա Դոնեցկ, Ուկրաինա | TKO4 (6) |  |
| 2 | 2-0, 1 KO | հունվարի 10 2012 | Էստոնիա Սերգեյ Թասիմով (10-39-2) | Ուկրաինա Դոնեցկ, Ուկրաինա | UD4 (4) |  |
| 1 | 1-0, 1 KO | օգոստոսի 26 2011 | Ուկրաինա Արթուր Հովհաննիսյան (0-0) | Ուկրաինա Դոնեցկ, Ուկրաինա | TKO3 (4) | Պրոֆեսիոնալ դեբյուտ |

Ծանոթագրություններ
------------------

1. ↑  "BoxRec: Artem Dalakian". *boxrec.com*. Retrieved 2022 թ․ հուլիսի 2.
2. ↑  "Артем Далакян – новый украинский чемпион мира по боксу". *isport.ua*. 2018 թ․ փետրվարի 26. Արխիվացված from the original on 2018 թ․ հուլիսի 21. Retrieved 2018 թ․ հուլիսի 21.
3. ↑  "Он попал в компанию Усика и Ломаченко: кто такой Артем Далакян – обладатель пояса WBA". *24tv.ua*. 2018 թ․ փետրվարի 25. Արխիվացված from the original on 2018 թ․ հուլիսի 21. Retrieved 2018 թ․ հուլիսի 21.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | BoxRec |

 |